**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. február 16. (hétfő 17.00 óra)

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Fodor Attila elnök, Bánóczi Margit, Honti Zoltán, Dr. Klein Katalin, Szabó Orsolya, Kiszelné Mohos Katalin polgármester, Papp István jegyző, dr. Németh Zsanett aljegyző, Diószeghy Tünde Öregiskola Közösségi Ház és Könyvtár intézményvezető, dr. Erdélyi-Kincses Andrea vezetői referens/jkv.

**Fodor Attila elnök:** Köszöntöm a megjelenteket. Megállapítom, hogy az Oktatási, kulturális, sport, turisztikai és környezetvédelmi bizottság (továbbiakban OKB) 5 fővel van jelen, határozatképes, Gerlóczyné Furulyás Katalin jelezte távolmaradását, Kropkó Péter hiányzik. Szavazásra teszem fel a napirendi pontokat.

**Napirend:**

1. **Döntés az Öregiskola Közösségi Ház és Könyvtár 2014. évi beszámolójának elfogadásáról**

Előterjesztő: Diószeghy Tünde intézményvezető

Előadó: --

|  |  |
| --- | --- |
| **E-13/2015** | **OKB** |

1. **Döntés Nagykovácsi labdarúgópálya használatáról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-20/2015** | **OKB** |

1. **A bizottság ügyrendjének elfogadása**

Előterjesztő: Fodor Attila elnök

Előadó: Dr. Németh Zsanett aljegyző

1. **Egyebek:**

**Fodor Attila elnök:** megállapítom, hogy az OKB a napirendet 5 igen, egyhangúan elfogadta

**1. napirendi pont:**

**Döntés az Öregiskola Közösségi Ház és Könyvtár 2014. évi beszámolójának elfogadásáról**

**Fodor Attila elnök**: Átadom a szót az előadónak

**Diószeghy Tünde intézményvezető:** Minden évben elkészítette az öregiskola a beszámolót külön a könyvtári külön a közművelődési feladatairól. Ma egyeztettem egy kérdést elnök úrral. Van egy kicsi hiba a feltüntetett számokban, szerdán zárva vagyunk, így változik a könyvtárhasználat száma. Korrigálom a számokat. Várom a további kérdéseket.

**Fodor Attila elnök:** jól előkészített és korrekt anyagot kaptunk. Köszönöm az intézményvezető asszonynak. Van-e valakinek észrevétele, hozzászólása?

**Szabó Orsolya bizottsági tag:** jeleztem a kéréseimet, azok bele kerültek a beszámolóba.

**Dr. Klein Katalin bizottsági tag:** a beszámoló utolsó oldalán, a bevételeknél az utolsó oldalon lévő összeg miből tevődik össze az a különbözet, amely az összes bevétel és a terembérleti bevételek közötti összeg?

**Diószeghy Tünde intézményvezető:** csak kiemeltem a terembérletet. Belépődíjak, egyéb bevételek, amelyekről minden hónapban leadom az elszámolást.

**Dr. Klein Katalin bizottsági tag:** a mostani költségvetésbe is tervezünk bevételeket, jó lenne tudni, mely területen számíthatunk továbbra is bevételt. Mivel ez közművelődési intézmény ezért nem kell mindenből bevételt származtatni. Most legutóbb olyan rendezvény volt, amelyet a rádióban úgy ismertettek, hogy ingyenes.

**Diószeghy Tünde intézményvezető:** mi is kapcsolódtunk a rendezvénysorozathoz, de mi úgy regisztráltunk, hogy nem ingyenes, mivel lehetett választani.

**Fodor Attila elnök:** képviselő asszony a bemutatott 3 millió forintot szeretné külön bontásban látni?

**Dr. Klein Katalin bizottsági tag:** Igen.

**Diószeghy Tünde intézményvezető:** a következő ülésre kell a 2014. évi pénzügyi beszámolót elkészíteni, akkor tételesen beszámolok.

**Fodor Attila elnök:** a mostani képviselő-testületi ülésre bemutatható?

**Diószeghy Tünde intézményvezető:** igen

**Kiszelné Mohos Katalin polgármester:** szeretném kérni intézményvezető asszonyt, hogy egy pár mondatban az intézményi beszámolót mutassa be a képviselő-testületi ülésen is, a lakosság számára ez fontos.

**Diószeghy Tünde intézményvezető:** természetesen beszámolok.

**Fodor Attila elnök:** további kérdés, felvetés, javaslat van-e? Ha nincs. Felteszem szavazásra a 1. napirendi pont elfogadását, kérem, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**3/2015. (II. 16.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága megtárgyalásra és elfogadásra javasolja a Képviselő-testületnek az Öregiskola Közösségi Ház és Könyvtár 2014. évi beszámolójának elfogadására vonatkozó határozati javaslatot.

**Határidő:** azonnal

**Felelős**: OKB elnöke

**2. napirendi pont:**

**Döntés Nagykovácsi labdarúgópálya használatáról**

**Fodor Attila elnök**: Átadom a szót az előadónak.

**Papp István jegyző:** az előzmények ismertek, tavaly elkészült a pálya felújítása, gyepszőnyeg cseréjével. A gyepszőnyeg védelme érdekében olyan döntés született, hogy a lakosság részére ne legyen nyitott a pálya, alkalmi versenyek szerveződhessenek, az állagmegóvás érdekében. Most igény merült fel, hogy szélesebb körben lehessen használni. A csütörtökön kinevezésre kerülő ügyvezető igazgató feladata lesz a gondnoki feladatok megszervezése.

**Fodor Attila elnök**: mivel érintett is vagyok, kiegészítést szeretnék tenni azzal kapcsolatosan, hogy az egyesületek miért is kérték az állagvédelmet. Ez kérés az egyesületek részéről teljesen jogos volt, hiszen éveken keresztül egy rossz és balesetveszélyes pályán edzettek. Mind a felnőtt sportolók, mind a gyerekek évekig várták a felújítást. Jogos a félelem, hogy a pálya nyílt használata ismét a minőség kárára lenne, és minden felügyelet nélkül, nagyon rövid időn belül, ismét balesetveszélyessé válna.

A megfelelő használat ellenőrzéséhez és a pálya állagának védelmében, mindenképpen egy állandó gondnok szükséges. A pálya állapota valóban attól is függ, hogy családok is, és az egyesületeken kívüli sportolók is mennének a pályára, ugyanis így még jobban terhelve lesz a pálya talaja, és itt különösen figyelni kell, mely részét használják a lakosok, ugyanis vannak a pályának különösen sérülékeny részei. (kapu előtti rész, 16-oson belüli terület) Az is nagy gond volt korábban, hogy éjszakai randalírozással, motorozással, kerékpározással rongálták a pályát, folyamatosan szemeteltek az esti randalírozók. A felújítási és karbantartási munkák, valamint az öltözők kivitelezése miatt sem lehetett az ősszel lakosságot a pályára engedni.

Amennyiben úgy döntünk, hogy megnyitjuk a sportpálya kapuit, akkor viszont meg kell határozni és biztosítani a személyi feltételeket. A NATÜ állományába szükséges 1 főt erre felvennünk, aki mind hétköznap, mind hétvégén vigyáz a pályára, vigyáz az öltözőre, és a pályarend betartására. Koordinálja a mérkőzések előtti és utáni lakossági használatot. Ezt mindenképpen be kell tervezni a költségvetésbe. Amennyiben ez nem valósulna meg, akkor a korábbi állapotok nagyon rövid időn belül visszaállnának. Véleményem szerint egészséges kompromisszum kell az egyesületek és a szabadidős sportolást végző lakosok közt. Meg kell határozni, mikor mely évszakban, és időben lehessen használni mind az egyesületeknek, mind a lakosságnak. Késő ősszel és télen, illetve kora tavasszal a víz és hó áztatta talaj sérülékeny, ezért az egyesületek nem mennek rá, emiatt a lakosságnak sem célszerű rámennie. Véleményem szerint áprilistól 1-től októberig 30-ig lehessen használni mind az egyesületeknek, mind a lakosságnak a pályát, ezután karbantartási és pihentetési időszak következne. A nyílt használatot hétköznapokon 08.00-16.00 óráig javaslom meghatározni, utána ugyanis 16-21 óráig az egyesületeknek vannak az edzéseik. A 3 egyesületben több mint 200 gyermek és 30-40 felnőtt sportol heti több alkalommal rendszeresen, miden óra maximálisan ki van használva.

Javaslom azt is, hogy a NATÜ Kft minden egyesülettől kérje be, mikor van mérkőzésük (bajnoki, kupa, felkészülési) és ezt egy hetente frissülő Excel táblázatban vezesse, így elkerülhető az időpont egyezőség, hogy a csapatok egymásra szervezzenek és vita alakuljon ki közöttük. Addig egyetlen csapat se kössön le mérkőzést, amíg nem egyeztet írásban a NATÜ-vel, azzal a személlyel, aki vezeti ezt a hetente frissülő programtáblázatot. Ha ezt pedig a gondok is megkapja, mindig frissen, akkor ő pedig tájékoztatást tud adni a hétvégenként a lakosságnak, mikor nincs mérkőzés és mikor tudnák használni a pályát családi mozgásra.

**Kiszelné Mohos Katalin polgármester:** sok jogos észrevétel van, úgy gondolom, hogy ezt a házirendben kell szabályozni, az egyesületek bevonásával. A határozati javaslat a gondnoki részvételt is tartalmazza. A képviselő-testületnek nem kell többet döntenie, hiszen mindent tartalmaz a határozati javaslat, amely biztosítja a megfelelő használatot. A vagyonkezelő készíti el a házirendet az egyesületek bevonásával.

**Papp István jegyző:** hozhat a bizottság olyan döntést, amely szerint a házirendet véleményezni kívánja.

**Fodor Attila elnök:** Köszönöm jegyző úr a javaslatát, ezzel a véleményezési lehetőséggel véleményem szerint élni szeretne a bizottság, és egyben felajánlom, hogy ennek az elkészültébe személyesen részt veszek, meg fogom keresni a NATÜ Kft. új vezetőjét, hogy egy olyan házirend készülhessen, ami mindenki számára elfogadható legyen. Megállapítom, hogy a tagok ezt támogatják, így rátérhetünk az eredeti határozati javaslatra is.

**Fodor Attila elnök:** Felteszem szavazásra az eredeti 2. napirendi pont elfogadását, kérem, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**4/2015. (II. 16.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága megtárgyalásra és elfogadásra javasolja a Képviselő-testületnek Döntés Nagykovácsi labdarúgópálya használatára vonatkozó határozati javaslatot.

**Határidő:** azonnal

**Felelős**: OKB elnöke

**3. napirendi pont:**

**A bizottság ügyrendjének elfogadása**

**Fodor Attila elnök**: Átadom a szót az előadónak. Előzetesen nagyon köszönöm az előkészítést.

**Dr. Németh Zsanett aljegyző:** az ügyrend megalkotására az önkormányzat SzMSz-e és az Mötv hatalmazza fel a bizottságot. Kettős a feladata, segíti a bizottság munkáját, heti, havi, napi munkát, meghatározza ülésvezetést, a meghívó kiküldését és a döntéshozatalt. A bizottság amennyiben ezt elfogadja, ezt határozattal dönti el, ezután hatályossá válik a szabályzat. Ennek alapján kell az ülést ezután összehívni és a levezető elnöknek így kell levezetnie az üléseket.

**Dr. Klein Katalin bizottsági tag:** a I. 3. pontban rendkívüli ülésről szól, véleményem szerint ezt részletesebben kellene kidolgozni.

**Dr. Németh Zsanett aljegyző:** minden, ami itt nincs, szabályozva az az önkormányzat SZMSZ-ében van szabályozva és az vonatkozik a bizottságra is.

**Fodor Attila elnök**: Kérdés, felvetés, javaslat van-e? Nincs. Felteszem szavazásra a 3. napirendi pont elfogadását, kérem, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**5/2015. (II. 16.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy elfogadja, a határozat mellékletében szereplő, bizottsági ügyrendjét elfogadja

**Határidő:** azonnal

**Felelős**: OKB elnöke

**4. napirendi pont:**

**Egyebek**

**Fodor Attila elnök:** van e észrevétel, vagy kérdés?

**Szabó Orsolya bizottsági tag:** polgármester asszony lehet, hogy emlékszik arra, hogy felvetettem egy lakossági kérdést, panaszt, amely a szemétszállítással kapcsolatos.

**Kiszelné Mohos Katalin polgármester:** Örley Gábor féle probléma. 10 éves a szemétszállítási szerződés, amit a Zöld Bicskével kötöttünk. Van olyan lakossági kérés, amely a megkötött szerződésben változtatna. A közbeszerzés útján megkötött szerződést nehéz változtatni. Az alpolgármester asszony már foglalkozik ezzel. Azonban a gond az, hogy olyan ügyfélről beszélünk, akinek nincs is szerződése, mégis a Zöld Bicske nagyvonalúan elszállítja a szemetét, várjuk a javaslatot, hogy miként lehetne a 30 literes szemétszállításra kötni szerződéseket.

**Dr. Németh Zsanett aljegyző:** egy közbeszerzés során megkötött szerződést nem nagyon lehet módosítani.

**Szabó Orsolya bizottsági tag:** mivel Örley úr szelektíven gyűjti a szemetét, ezért sokkal kevesebb a hulladéka, ezért nem kötött szerződést.

**Kiszelné Mohos Katalin polgármester:** megkérdeztem mivel tudja alátámasztani ezt az állítását. Nem vesz olyan hulladékgyűjtő tárolókat, amely a szelektív hulladékgyűjtést igazolná. Állítása szerint Budapestre viszi, hulladékszigetre, de tudomásom szerint ezeket megszüntették.

**Fodor Attila elnök:** én el tudom képzelni, hogy nem termel szemetet, ha lehet tárgyalni és van fogadó készség a szolgáltató részéről, akkor módosítani kellene a megállapodást.

**Kiszelné Mohos Katalin polgármester:** 60 literes szeméttároló, ami a legkevesebbre szerződhető, a valódi elszállított hulladék alapján nagykovácsi lakosai hetente átlagosan 30 litert termelnek. Nekem azokat a lakosokat kell képviselnem, akik a rájuk vonatkozó szabályokat betartják. Jelenleg azok a lakosok fizetik meg az ő szemétszállítását, akik rendesen teljesítenek. A Zöld Bicskét fel kell kérni, hogy aki nem fizet, vagy aki nem kötött szerződést azoknak ne vigyék el a szemetét.

**Papp István jegyző:** aki nem tesz, eleget a közszolgáltatásnak, azokat bírsággal lehet súlytani, aki a hulladékgazdálkodás szabályait megszegi, az 50-200 ezer forint bírsággal sújtható.

**Kiszelné Mohos Katalin polgármester:** nem ez lenne a cél.

**Fodor Attila elnök:** kompromisszumos megoldás, hogy mindenki a szomszéddal álljon össze fizessenek 60 litert és akkor az 2x30 liter.

**Szabó Orsolya bizottsági tag:** nekünk nincs kukánk. A férjemnek saját privát cége van, ahol konténerek vannak, szelektíven gyűjtjük otthon a szemetet és a férjem beviszi a céghez.

**Honti Zoltán bizottsági tag:** ez igazolható.

**Papp István jegyző:** a férje cége igazolhatja.

**Kiszelné Mohos Katalin polgármester:** ha azonban egységesen kötelező, nincs kivétel és nem igazolható.

**Dr. Németh Zsanett aljegyző:** szemétszállítási szerződést kötelezően kell kötni.

**Kiszelné Mohos Katalin polgármester:** ha az egyik lakost kötelezzük, akkor nem lehet más kivétel.

**Papp István jegyző:** Zöld Bicske megkötötte több lakossal is a 30 literes szállításra a szerződést.

**Kiszelné Mohos Katalin polgármester:** a Zöld Bicske közbeszerzési jogásza keresi a lehetőséget a szerződésmódosításra. Abban is megegyeztek, hogy a Zöld Bicske benyújtja, hogy ki kötött szerződést, az önkormányzat pedig megvizsgálja a bejelentett lakosok alapján ki az, aki nem kötötte meg.

**Fodor Attila elnök:** az a javaslatom volna, hogy a böngészőben jelenjen meg a téma, hogy az önkormányzat hivatalból fog eljárni.

**Kiszelné Mohos Katalin polgármester:** azt gondolom, hogy akinek nincs szemétszállításra szerződése, azzal a panaszossal ne foglalkozzunk.

**Bánóczi Margit bizottsági tag:** hozzám többen fordultak segítségért, hogy ebben az évben kapnak e matricát. Illetőleg a szemétszállítási naptárt is meg lehetne jelentetni a Böngészőben?

Egyéb hozzászólás nem lévén Fodor Attila elnök az ülést 17.51 órakor bezárja.

K.m.f.

Fodor Attila Bánóczi Margit

elnök tag